ROMÂNIA

JUDEŢUL BUZĂU

 MUNICIPIUL BUZĂU

 CONSILIUL LOCAL

# PROCESUL – VERBAL

al şedinţei extraordinare (de îndată) a Consiliului Local al Municipiului Buzău

din data de 05 noiembrie 2021

Prin Dispoziţia primarului municipiului Buzău nr. 710 din 04 noiembrie 2021, a fost convocată şedinţa extraordinară (de îndată) a Consiliului Local al Municipiului Buzău.

La ședință au fost prezenți 21 consilieri locali din cei 23 de consilieri în funcție. Au absentat motivat domnișoara Oana Gheorghiu și domnul Dinu Constantin.

În sala de şedinţă au mai fost prezenți: domnul Constantin Toma, primarul municipiului Buzău, domnul Eduard Pistol, secretarul general al municipiului Buzău, precum și domnul Ionuț-Mugurel Chițu, consilier în cadrul Serviciului Resurse Umane, Prognoză, Organizare si Cooperare Interinstituțională.

De asemenea, au mai fost prezenți:

* Dan Cuza, director SC URBIS SERV S.R.L Buzău;
* Marin Pop și Daniel-Georgian Raicu, funcționari publici în cadrul biroului informatică, e-TAXE din cadrul aparatului de specialitate al primarului municipiului Buzău, care au asigurat funcţionarea sistemului de vot;
* Operatorul S.C. TEHNOPLUS TOP SERVICE S.R.L. Buzău, societatea care a asigurat transmiterea live a ședinței CLM Buzău.

 Proiectul ordinii de zi al şedinţei ordinare - care a fost adus la cunoştinţă publică prin grija secretarului general al municipiului Buzău, a cuprins:

 1.- proiect de hotărâre pentru aprobarea trecerii unor stații de autobuz (construcții) din domeniul public în domeniul privat al municipiului Buzău, în vederea scoaterii din funcțiune, transmiterii fără plată, valorificării sau casării acestora;

 2.- proiect de hotărâre pentru completarea Hotărârii nr. 176/27.10.2021 a Consiliului Local al Municipiului Buzău pentru darea în administrare a unei părți din imobilul P.T. 20, proprietate publică a municipiului Buzău, situat în Piața Daciei, limitrof blocului A2, către Direcția de Asistență Socială a Municipiului Buzău, pentru serviciul social - Centru de zi pentru persoane cu dizabilități;

3.- proiect de hotărâre privind desemnarea reprezentanților Consiliului Local al Municipiului Buzău, ca membri în comisia de evaluare a probei de interviu a concursului organizat pentru ocuparea funcțiilor de director și director adjunct din unitățile de învățământ preuniversitar de stat din municipiul Buzău care au vacantat posturi de directori și directori adjuncți – sesiunea 2021;

4.- proiect de hotărâre privind aprobarea unor prețuri și tarife ce urmează a fi practicate de către Societatea Comercială URBIS SERV S.R.L. Buzău.

X X X

Secretarul general al municipiului Buzău a supus aprobării plenului consiliului local procesul-verbal al şedinţei din data de 27 octombrie 2021.

Cu 21 de voturi pentru, 0 abțineri și 0 împotrivă domnii consilieri locali aprobă procesul verbal al şedinţei Consiliului Local al Municipiului Buzău din data de 27 octombrie 2021.

În continuare, domnul Eduard Pistol, secretarul general al municipiului Buzău, adresează rugămintea doamnei consilier local Oana Matache, preşedintele de şedinţă, să preia conducerea lucrărilor şedinţei.

 X X X

 Președintele de ședință a supus la vot ordinea de zi, care a fost adoptată cu 21 de voturi pentru, 0 abțineri și 0 voturi împotrivă.

X X X

 **1.** Doamna consilier local Oana Matache, preşedintele şedinţei, supune atenției domnilor consilieri locali proiectul de hotărâre pentru aprobarea trecerii unor stații de autobuz (construcții) din domeniul public în domeniul privat al municipiului Buzău, în vederea scoaterii din funcțiune, transmiterii fără plată, valorificării sau casării acestora;

Preşedintele şedinţei supune votului domnilor consilieri locali proiectul de hotărâre, care este adoptat cu 21 voturi pentru, 0 abțineri și 0 voturi împotrivă.

X X X

 **2.** Doamna consilier local Oana Matache, preşedintele şedinţei, supune atenției domnilor consilieri locali pentru completarea Hotărârii nr. 176/27.10.2021 a Consiliului Local al Municipiului Buzău pentru darea în administrare a unei părți din imobilul P.T. 20, proprietate publică a municipiului Buzău, situat în Piața Daciei, limitrof blocului A2, către Direcția de Asistență Socială a Municipiului Buzău, pentru serviciul social - Centru de zi pentru persoane cu dizabilități.

Preşedintele şedinţei supune votului domnilor consilieri locali proiectul de hotărâre, care este adoptat cu 21 voturi pentru, 0 abțineri și 0 voturi împotrivă.

X X X

**3.** Doamna consilier local Oana Matache, preşedintele şedinţei, supune atenției domnilor consilieri locali proiectul de hotărâre privind desemnarea reprezentanților Consiliului Local al Municipiului Buzău, ca membri în comisia de evaluare a probei de interviu a concursului organizat pentru ocuparea funcțiilor de director și director adjunct din unitățile de învățământ preuniversitar de stat din municipiul Buzău care au vacantat posturi de directori și directori adjuncți – sesiunea 2021.

Domnul consilier Andrei Neder, formulează un amendament la acest proiect de hotărâre, propunând ca reprezentanții consiliului local sa fie membrii comisiei de specialitate a Consiliului Local pentru educație, tineret, culte, activităţi social-culturale, activități sportive și de agrement.

Amendamentul este supus votului, fiind respins cu 13 voturi împotrivă, 2 abțineri (Artene Florinel-George și Roșioru Silviu-Laurențiu) și 6 voturi pentru (Neder Andrei, Florescu Constantin, Suditu Marius, Cîrstea Petrică-Irinel, Olariu Vasile și Sangiu Florin).

Preşedintele şedinţei supune votului domnilor consilieri locali proiectul de hotărâre, care este adoptat cu 17 voturi pentru, 3 abțineri (Suditu Marius, Sangiu Florin și Cîrstea Petrică Irinel) și 1 împotrivă (Andrei Neder).

X X X

**4.** Doamna consilier local Oana Matache, preşedintele şedinţei, supune atenției domnilor consilieri locali proiectul de hotărâre privind aprobarea unor prețuri și tarife ce urmează a fi practicate de către Societatea Comercială URBIS SERV S.R.L. Buzău.

Preşedintele şedinţei supune votului domnilor consilieri locali proiectul de hotărâre, care este adoptat cu 19 voturi pentru, 2 abțineri (Suditu Marius și Cîrstea Petrică-Irinel) și 0 voturi împotrivă.

X X X

În încheiere, doamna consilier local Oana Matache, preşedintele şedinţei, declară închise lucrările şedinţei, mulţumind tuturor pentru participare.

Drept pentru care s-a încheiat prezentul proces-verbal, în 2 (două) exemplare.

**PREŞEDINTELE ŞEDINŢEI,**

consilier local Oana Matache

**SECRETARUL GENERAL AL MUNICIPIULUI BUZĂU**,

 Eduard Pistol

Notă:

Atașăm alăturat înregistrarea audio integrală a ședinței extraordinare (de îndată) din 05.11.2021, care face parte integrantă din prezentul proces verbal.

Înregistrarea video integrală a ședinței se găsește și pe site-ul Primăriei Municipiului Buzău/arhiva UAT – Informatică.